Straßberger ble olympisk mester i vektløfting under OL 1928 i Amsterdam. Han vant den tyngste klassen, tungvekt over 82,5 kg som ble avviklet 29. juli 1928. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Straßberger løftet sammenlagt 372,5 kilo,12,5 kilo mer enn sølvvinneren. Det var 17 utøvere fra 11 nasjoner som konkurrerte i tungvektklassen. Fire år senere, under OL 1932 i Los Angeles kom han på tredjeplass i vektløfting tungvekt.